EkBass/fiwiki-20250220-pages-articles huggingface dataset:
Rein–Neckar

Rein-Neckar (saks. Rhein-Neckar) tai Rein-Neckar-kolmio (Rhein-Neckar-Dreieck) on alue Saksan lounaisosassa, Baden-Württembergin, Rheinland-Pfalzin ja Hessenin osavaltioissa. Virallisesti se lasketaan metropolialueeksi. Reinin- Neckarin alue vastaa osapuilleen historiallista Kurpfalzin maakuntaa ja muodostuu Mannheimin, Ludwigshafenin ja Heidelbergin suurkaupungeista ympäristöineen. Yhteensä Rein-Neckar-kolmiossa asuu noin 2,4 miljoonaa ihmistä. Nimensä alueelle antavat joet Rein ja Neckar, jotka yhdistyvät Mannheimin kohdalla. Rein-Neckar-kolmioon kuuluvat seuraavat piirittömät kaupungit ja piirikunnat: ; Baden-Württembergin osavaltiossa * Mannheimin kaupunki (307 721 asukasta) * Heidelbergin kaupunki (142 666 asukasta) * Rhein-Neckar-Kreisin piirikunta (531 723 asukasta) * Neckar-Odenwald-Kreisin piirikunta (151 043 asukasta) ; Hessenin osavaltiossa * Kreis Bergstraßen piirikunta (265 868 asukasta) ; Rheinland-Pfalzin osavaltiossa * Ludwigshafenin kaupunki (163 002 asukasta) * Frankenthalin kaupunki (47 534 asukasta) * Landau in der Pfalzin kaupunki (41 687 asukasta) * Neustadt an der Weinstraßen kaupunki (53 898 asukasta) * Speyerin kaupunki (50 280 asukasta) * Wormsin kaupunki (80 955 asukasta) * Rhein-Pfalz-Kreisin piirikunta (148 428 asukasta) * Bad Dürkheimin piirikunta (134 869 asukasta) * Germersheimin piirikunta (124 894 asukasta) * Südliche Weinstraßen piirikunta (110 658 asukasta) Luokka:Saksan maantiede Luokka:Saksan suurkaupunkialueet
Dirke

Dirke (, ) oli kreikkalaisessa mytologiassa Lykoksen puoliso ja Antiopen, jonka Zeus saattoi raskaaksi, täti. Antiope pakeni häpeäänsä kuningas Epopeuksen luo Sikyoniin, josta Lykos lähti hakemaan hänet väkivalloin takaisin. Paluumatkan aikana tämä synnytti kaksoispojat Amfionin ja Zethoksen. Takaisin kotiinsa päästyään Lykos luovutti Antiopen vaimonsa Dirken huostaan. Dirke kuitenkin vihasi Antiopea ja kohteli tätä julmasti aina siihen saakka, kunnes Antiope onnistui pakenemaan. Euripideen tragediassa Antiope Antiope pakenee takaisin luolaan, jossa Amfion ja Zethos olivat syntyneet. Kaksoset kuitenkin kieltäytyvät hänen pyynnöistään huolimatta myöntämästä hänelle turvapaikkaa, mutta kun Dirke saapuu ja nähdessään Antiopen määrää tämän surmattavaksi, kaksoset vakuuttuvat siitä, että Antiope on heidän äitinsä kuten heidät kasvattanut paimen väittää. Niinpä he tappavat Dirken sitomalla tämän kiinni härän sarviin. Dirke oli omistautunut Dionysos-jumalalle, joka synnytti lähteen siihen kohtaan, jossa Dirke kuoli. Luokka:Kreikkalaisen mytologian kuningattaret
Tory Belleci

Salvatore "Tory" Paul Belleci (s. 30. lokakuuta 1970 Monterey, Kalifornia) on yhdysvaltalainen elokuvaohjaaja ja mallirakentaja. Hänet tunnetaan parhaiten työstään Discovery Channelin Myytinmurtajat-televisiosarjassa. Hän on myös työskennellyt Industrial Light and Magicille elokuvissa Pimeä uhka ja Kloonien hyökkäys. ==Elämä== Bellecilla on pitkä historia tulen ja räjähteiden kanssa työskentelemisestä. Varhaisiässä Bellecin isä opetti häntä rakentamaan Molotovin cocktailin eli polttopullon. Myöhemmin hän rakensi kotioloissa liekinheittimen ja sitä käyttäessään hän sytytti vahingossa pienen osan talostaan tuleen. 19-vuotiaana Bellecin rakentama putkipommi räjähti hänen vanhempiensa kodin luona Seasiden kaupungissa Kaliforniassa. Paikalle tullut poliisi pidätyksen sijaan kehotti Belleciä löytämään laillisen tavan työskennellä räjähdysten parissa. Tory kertoo olleensa erittäin kiinnostunut erikoistehosteista tehtyään lukiossa esitelmän elokuvien erikoistehosteista. Suoritettuaan San Franciscon yliopiston elokuvakoulun hän aloitti vuonna 1994 työt Jamie Hynemanin pienessä tuotantoyhtiössä. Aluksi hän työskenteli lavastajana, juoksupoikana ja siivoojana mutta hän yleni nopeasti työssään. Muutamia vuosia myöhemmin hän aloitti työskentelyn Industrial Light and Magicille, hän työskenteli ILM:lle kahdeksan vuotta mallien rakentajana, kuvanveistäjänä ja maalarina. Vuonna 2003 Tory aloitti työt Discovery Channelille. ==Lähteet== ==Aiheesta muualla== Tory Bellecin Kotisivut Tory Belleci MySpacessa Tory Belleci IMDb:ssä Luokka:Yhdysvaltalaiset juontajat Luokka:Myytinmurtajat Luokka:Vuonna 1970 syntyneet Luokka:Elävät henkilöt
Nordic Innovation

Nordic Innovation (vuoteen 2011 saakka Pohjoismainen innovaatiokeskus) on Pohjoismaiden ministerineuvoston yhteistyöorganisaatio, jonka tavoitteena on edistää pohjoismaisten yritysten innovaatioita ja rajat ylittävää yhteistyötä ja kaupankäyntiä. Se on jatkumoa vuonna 1973 perustetulle pohjoismaiselle teollisuusrahastolle. Organisaation tarkoituksena on auttaa yrityksiä saamaan innovaatiotukea muissa maissa ja siten kehittää Pohjoismaiden roolia hyvin toimivana sisäisenä markkinana ja rajattomana alueena, jossa ei esiinny kansojen välisiä esteitä pätevyyden, ideoiden, ihmisten tai tuotteiden vapaalle liikkuvuudelle. ==Lähteet== ==Aiheesta muualla== * Nordic Innovationin verkkosivu Luokka:Kansainvälinen politiikka Luokka:Pohjoismaiset järjestöt
Anders Hallgren

Anders Hallgren on ruotsalainen koirapsykologi ja kirjailija. Hän on yksi maailman ensimmäisistä koirapsykologeista ja oli perustamassa alan koulutusta Ruotsiin 1980. Hän on työskennellyt koirien parissa lähes 40 vuotta, ja on tunnettu pehmeistä ja positiivisista koulutusmenetelmistään. Hän on kirjoittanut koirankoulutuksesta ja koirien käyttäytymisestä yli 20 kirjaa.Anders Hallgren: Nelijalkainen hengenpelastaja . Sanasilta. Luettu 24. maaliskuuta 2007. ==Suomeksi käännettyjä teoksia== Anders Hallgrenin suomeksi käännetyt teokset: *Ihmisen paras ystävä (Hunden i våra hjärtan och i vårt samhälle). Tammi 1991. ISBN 951-30-9797-8. *Iloinen tottelevainen koira (Lyckliga lydiga hundar). Tammi 1976. ISBN 951-30-3213-2. *Koiran kantarelliopas (Kantarellsök med hund). E. Tahko 1992. ISBN 951-96450-1-2. *Koiraongelmia ja ongelmakoiria (Problemhund och hundproblem). Tammi 1972. ISBN 951-30-2187-4. *Kotikoiran kasvatus (Lyckliga lydiga hundar). Tammi 1996 4 p. ISBN 951-31-0542-3. *Nelijalkainen hengenpelastaja : opeta koirasi varoittamaan tulipalosta! (Smoke alarm training for your dog). Kiva-team 2005. ISBN 952-91-8940-0. *Shaping. E. Tahko 1993. ISBN 951-96450-2-0. *Tunnista koirasi viestit (Därför gör hunden så). Tammi 2006. ISBN 951-31-3669-8. ==Lähteet== ==Aiheesta muualla== Anders Hallgren Luokka:Koirien koulutus Luokka:Ruotsalaiset psykologit Luokka:Ruotsalaiset kirjailijat
Black Dawn – musta aamunkoitto

Black Dawn – musta aamunkoitto () on vuonna 2005 suoraan DVD:lle julkaistu yhdysvaltalainen toimintaelokuva. Elokuvan ohjasi Alexander Gruszynski ja pääosassa ovat muun muassa Steven Seagal ja Tamara Davies. ==Juoni== Salainen agentti Jonathan Cold työskentelee valepuvussa löytääkseen asekauppiaan, joka aikoo myydä atomipommin itäeurooppalaiselle terroristiryhmälle. Cold kuitenkin paljastuu asekauppiaan kidnapattua hänen entisen oppilaansa Amanda Hayesin. Coldin täytyy ensin vapauttaa Hayes, minkä jälkeen he alkavat yhdessä etsiä pommia. ==Näyttelijät== == Aiheesta muualla == * Leffatykin arvostelu * Traileri Luokka:Vuoden 2005 yhdysvaltalaiset elokuvat Luokka:Yhdysvaltalaiset toimintaelokuvat Luokka:Suoraan videolle julkaistut elokuvat
Ekologinen genetiikka

Ekologinen genetiikka () on yleistäen ekologisen ja geneettisen tutkimuksen toisiinsa yhdistävä ala eli se tutkii eliöiden ja populaatioiden sopeutumista erilaisiin ympäristöihin ja ympäristön vaikutusta geneettisen rakenteen muutokseen tai pysyvyyteen. Useiden sukupolvien pituiset ympäristön muutokset muuttavat populaation geneettistä rakennetta, eli ekologinen genetiikka tutkii juuri muun muassa näistä ympäristön paineista johtuvia geneettisiä muutoksia tai eroja. Ekologisessa genetiikassa populaatioiden tasolla Hardyn–Weinbergin lakiin liitetään populaation kasvua kuvaava eksponentiaalinen tai logistinen komponentti, jolloin ympäristön populaatiota rajoittava paine otetaan huomioon. Alan peruskäsitteitä ovat muun muassa genotyyppi ja fenotyyppi eli perimä ja ilmiasu. Fenotyyppiin vaikuttaa lisäksi epälineaarinen muuntelukomponentti ”genotyypin ja ympäristön yhteisvaikutus” eli erilaiset genotyypit reagoivat eri tavoin ympäristön muutoksiin. Ekologisen genetiikan voidaan jokseenkin sanoa olevan melko vanha ala. Ranskalainen kasvitieteilijä Henri-Louis Duhamel du Monceau teki jo 1700-luvun puolivälissä tutkimusta kasvien ja puiden sopeutumisesta ilmastoon. Hän huomasi lajien sopeutuneen tarkasti paikalliseen ilmastoon. Sopeutumisen perinnöllinen tausta selvitettiin vasta myöhemmin. Alan eräs tärkeä teos on englantilaisen E. B. Fordin Ecological Genetics vuodelta 1964. Ford korostaa teoksessa ekologisen genetiikan olevan muuta kuin populaatiogenetiikka tai evolutiikka. ==Lähteet== *Evoluutio ja populaatiot, s. 202–205. 1986. ISBN 951-0-13572-0. Luokka:Perinnöllisyystiede Genetiikka
Polar

Polar tarkoittaa seuraavia asioita: * Polar Electro, sykemittareita valmistava yritys * IVG Polar (entinen Polar Kiinteistöt), kiinteistösijoitusyhtiö, joka toimi aiemmin myös rakennusalalla urakoinnissa nimellä Polar-Yhtymä Oyj * Polar-Yhtymä, 1964 perustettu rakennusalan yhtymä, aiemmin Polar- rakennusyhtiöt * Polar, NASAn satelliitti * Polar Music, ruotsalainen levy- yhtiö * Polar Music Prize, kansainvälinen musiikkipalkinto * Polar, Crash Bandicoot -peleissä esiintynyt jääkarhunpentu * Polar (Valio Polar), Valion valmistama juusto * Polar, ruotsalainen asuntovaunumerkki * Sisu Polar, Sisu Auton kuorma-automallisto. * Polar, vuonna 2019 ensi-iltansa saanut Jonas Åkerlundin ohjaama jännityselokuva * Polar, sukunimenä: ** Juan Manuel Polar (s. 1983), perulainen moottoriurheilija.
Kauko Rastas

Kauko Rastas (4. marraskuuta 1925 Rautu – 7. maaliskuuta 2007 Tammisaari) oli suomalainen yritysjohtaja ja vuorineuvos. Menetetystä Karjalasta kotoisin ollut Rastas valmistui rakennusinsinööriksi. Hän sai 1952 kutsun Yrjö Karjalaisen perustamaan insinööritoimistoon,Facta 2001 osa 13, palsta 76 josta tuli vuonna 1964 Polar-rakennusosakeyhtiö. Rastas oli mukana myös nykyisen Ramirentin perustamisessa, sillä vuonna 1955 hän perusti yhdessä Lauri Jämsän ja Reijo Lepäsmaan kanssa yhtiön nimeltä Rakennusmies. Rastas liikkui vallan huipun tuntumassa. Hän kuului presidentti Urho Kekkosen sisäpiiriin ja oli tämän henkilökohtainen ystävä. Sillä oli vaikutusta, että suomalaiset saivat merkittäviä rakennushankkeita Neuvostoliitosta.Helsingin Sanomat 25.3.2007 s. C9 Muistokirjoitus Hän jäi eläkkeelle 1983, mutta oli vielä Polarin hallitusten puheenjohtaja vuoteen 1986. Neuvostoliittoon tapahtuva rakennusprojektivienti laajeni 1970-luvun alussa. Sitä varten syntyi 1970-luvun idän rakennusprojekteja varten työyhteenliittymä Finn-Stroi, joka oli Kauko Rastaan luomus. Hän toimi sen hallituksen puheenjohtajana 1972–1987. Lopulta mukana olivat Suomen kaikki suurimmat rakennusyhtiöt.Yle.fi käsikirjoitus luettu 4.4.2007 Keskeisiä Neuvostoliiton rakennuskohteita olivat Enso ja Kostamus. Hän sai vuorineuvoksen arvon (1974) ja Suomen Leijonan Ritarikunnan 1. luokan komentajamerkin. Hänet vihittiin kunniatohtoriksi. Vuoden 1982 presidentinvaalien alla Rastas oli yksi näkyvimmistä Ahti Karjalaisen presidenttiehdokkuuden tukijoista.Blåfield, Antti − Vuoristo, Pekka: Kun valta vaihtui. Mitä todella tapahtui presidentinvaalissa 1982, s. 145 ja 183. Kirjayhtymä 1982, Helsinki. ==Lähteet== ==Kirjallisuutta== *Kauko Rastas, Juha Salmi, Jorma Hinkka & Timo Kivi: Rastaan Kaukon puhetta: yrittäjyydestä, asumisesta, rakentamisen viennistä, rakentamisesta ja sen tulevaisuudesta. Polarin 35-vuotisjuhlajulkaisu. Polar-rakennusyhtiöt 1987. ISBN 9789519950617. Luokka:Suomalaiset elinkeinoelämän vaikuttajat Luokka:Vuorineuvokset Luokka:Suomen rakennusalan vaikuttajat Luokka:Vuonna 1925 syntyneet Luokka:Vuonna 2007 kuolleet
Lata Mangeshkar

Lata Mangeshkar (, syntyjään Hema Mangeshkar, ; 28. syyskuuta 1929 Indore – 6. helmikuuta 2022 Mumbai) oli intialainen laulaja. Hän keskittyi paikalliseen elokuvamusiikkiin. Hänen lempinimiinsä kuului ”Intian satakieli”. Lata Mangeshkarin isä oli tunnettu marathinkielinen teatteriesiintyjä ja laulaja Dinanath Mangeshkar. Latan sisko on laulaja Asha Bhosle. Lata sai jo viisivuotiaasta lähtien musiikkikoulutusta isältänsä, ja myöhemmin häntä opettivat muun muassa Aman Ali Khan ja Amanat Ali Khan. Mangeshkar levytti ensimmäisen laulunsa 13-vuotiaana marathinkieliseen elokuvaan Kiti Hasaal. Kappale ei kuitenkaan päässyt lopulliseen versioon. Mangeshkarin läpimurto oli hittikappale ”Uthaye Ja Unke Sitam”, jonka hän levytti elokuvaa Andaz (1949) varten. Hänestä tuli vuosikymmeniksi intialaisen elokuvan musiikkiosien laulaja. Hän lauloi muun muassa sellaisten Bollywood-tähtien kuin Nargis, Waheeda Rehman, Madhuri Dixit ja Preity Zinta musiikkiosia. Mangeshkar oli mukana muun muassa hittielokuvissa Mahal (1949), Barsaat (1949), Satyam Shivam Sundaram (1978) ja Maine Pyar Kiya (1989). Hänen musiikkiaan on kuultu myös kansainvälisissä elokuvissa, kuten Tahraton mieli (2004), Piin elämä (2012), Herkullinen elämä (2014) ja Lion (2016). Mangeshkarin ura jatkui yli seitsemän vuosikymmentä, ja hän äänitti tuona aikana noin 30 000 laulua. Hän oli erityisen suosittu Bollywoodissa, mutta kaikkiaan hän lauloi kappaleita 36 kiellellä. Mangeshkar voitti urallaan neljä parhaan naislaulajan Filmfare- palkintoa. Lisäksi hänelle myönnettiin muun muassa siviilikunniamerkit Padma Vibhushan ja Bharat Ratna. Mangeshkar kuului Freddie Mercuryn (1946–1991) musiikillisiin vaikuttajiin. Mangeshkar kuoli covid-19 -tartunnan aiheuttamiin komplikaatioihin 92-vuotiaana. Intiaan julistettiin kahden päivän kansallinen suruaika ja hautajaiset järjestettiin valtiollisina. == Lähteet == == Aiheesta muualla == * Luokka:Intialaiset laulajat Luokka:Vuonna 1929 syntyneet Luokka:Vuonna 2022 kuolleet Luokka:Seulonnan keskeiset artikkelit
Annalan kotiseutumuseo

Annalan kotiseutumuseo on entisajan tavaroita esittelevä kotiseutumuseo Pyhäjoella Pohjois-Pohjanmaalla. Pyhäjoella vuonna 1957 pidetyn pitäjänäyttelyn museo-osaston esineistä alkanut kotiseutumuseohanke toteutui vuonna 1963, jolloin Annalan kotiseutumuseo avattiin yleisölle. ==Historia== Annalan talon syntyvaiheet sijoittuvat 1500-1600-luvuille. Annalaa ovat isännöineet mm. pitäjänkirjuri Erik Zimmermann ja kanttori Tuomas Cannelin. Maata oli enimmillään 1 000 hehtaaria. Annala siirtyi Pyhäjoen kunnan omistukseen 1930-luvulla. Annalan maita hoiti tuolloin pehtoori Hannes Kopsakangas. Annalaan siirrettiin myös kunnantoimisto ja mm. kansanhuolto. Kunnallinen keskikoulu aloitti toimintansa 1960-luvun alussa Annalassa. Uuden koulun valmistuttua Annala muuttui museoksi vuonna 1963. ==Lähteet== * http://yrttis.pyhajoki.fi/kunta/sivistys/annala.htm Luokka:Pyhäjoen rakennukset ja rakennelmat Luokka:Suomen kotiseutumuseot
La Cabaña

La Cabanã, viralliselta nimeltään Fortaleza de San Carlos de la Cabaña, on vanha espanjalaishallinnon aikainen linnoitus Havannassa Kuubassa. Sen rakennustyöt aloitettiin 1763 kuningas Kaarle III:n aikana ja saatiin päätökseen 1774, jolloin se oli uuden maailman suurin sotilaallinen rakennelma. Espanjalaiset ja myöhemmin kuubalaiset käyttivät linnoitusta vankilana. Kuuban vallankumouksen jälkeen tammikuussa 1959 Che Guevara nimitettiin linnakkeen komentajaksi. Seuraavien viiden kuukauden aikana (2.1.1959–12.6.1959) Guevara valvoi ja toteutti linnakkeessa oikeudenkäyntejä ja teloituksia, joissa syytettiin ja tuomittiin entisiä Batistan hallinnon virkamiehiä ja salaisen poliisin kommunisminvastaisen jaoston (BRAC) jäseniä. La Cabanã on nykyään osa laajempaa historiallista puistoa, johon kuuluu myös läheinen El Moron linnoitus. Linnoituksessa on useita museoita, jotka ovat avoinna turisteille. == Aiheesta muualla == * La Cabañan historiikki Luokka:Kuuban rakennukset ja rakennelmat Luokka:Havanna
Euthyfronin dilemma

Euthyfronin dilemma on Platonin dialogissa Euthyfron ilmenevä moraalia käsittelevä pulma, jonka mukaan se on myös nimetty. Dialogissa Platonin päähahmo Sokrates esittää kysymyksen: Jos ensiksi mainittu mielipide on oikein, se osoittaa, että hyvä on riippumaton jumalista. Jos jälkimmäinen pitää paikkansa, on hyvän käsite teennäinen. Euthyfronin dilemmaa on käytetty perusteluna sitä vastaan, että moraalisuuteen tarvittaisiin jumala. Pulma osoittaa myös, että jumala ei voi olla moraalin alku ja juuri, ilman että moraalista tulee jotain teennäistä. Luokka:Uskonnonfilosofian aiheet
Moses Hardy

Moses Hardy (6. tammikuuta 1893 tai 1894 – 7. joulukuuta 2006) oli poikkeuksellisen pitkäikäinen yhdysvaltalainen. Hardysta tuli Yhdysvaltain vanhin mies Fred Halen kuoltua marraskuussa 2004. Hän oli kuollessaan maailman toiseksi vanhin mies Emiliano Mercado del Toron jälkeen. Moses Hardy oli afroamerikkalainen ja veteraani ensimmäisestä maailmansodasta. Hänen vanhempansa olivat vapautettuja orjia, ja isä oli Hardyn suvun mukaan syntynyt 1820-luvulla. Hardy syntyi ja kuoli Mississippissä. Hän työskenteli maatilalla, ajoi koulubussia ja myi kosmetiikkaa. Hän sai yhteensä kahdeksan lasta, joista viisi oli elossa vielä vuonna 2006. Eri lähteissä Hardyn syntymäpäivä vaihtelee hieman. Useimmiten syntymävuodeksi ilmoitetaan 1893, mutta vuoden 1900 väestönlaskenta ja ensimmäisen maailmansodan asiankirjat antavat syntymävuoden 1894. Toisaalta jo vuoden 1910 väestönlaskennassa syntymävuodeksi oli muutettu 1893. Kuollessaan joulukuussa 2006 Hardy oli näin joko 112- tai 113-vuotias. == Lähteet == Luokka:Yli 110-vuotiaiksi eläneet afroamerikkalaiset Luokka:1890-luvulla syntyneet Luokka:Vuonna 2006 kuolleet
Kevin Peter Hall

Kevin Peter Hall (9. toukokuuta 1955 – 10. huhtikuuta 1991) oli yhdysvaltalainen näyttelijä. Hall esiintyi huomattavan pituutensa johdosta usein hirviörooleissa, hän oli 2,20 metriä pitkä. Hänellä oli osia muun muassa elokuvissa Bigfoot ja Hendersonit (1987), Predator – saalistaja (1987) ja Predator 2 (1990). Hall meni vuonna 1989 naimisiin Alaina Reedin kanssa ja he saivat kaksi lasta. Vuonna 1990 hän joutui auto-onnettomuuteen, hänelle jouduttiin tekemään verensiirto, mutta luovutettu veri oli HIV:n saastuttamaa, ja näyttelijä menehtyi AIDS:in komplikaatioihin huhtikuussa 1991. Luokka:Yhdysvaltalaiset näyttelijät Luokka:Vuonna 1955 syntyneet Luokka:Vuonna 1991 kuolleet
Devil’s Backbone

Devil’s Backbone (El Espinazo del diablo, televisiolevityksessä myös nimellä Paholaisen selkäranka) on vuonna 2001 ensi-iltansa saanut espanjalais- meksikolainen kauhuelokuva. Elokuvan on ohjannut Guillermo del Toro. Elokuva sijoittuu sisällissodan aikaiseen Espanjaan, vuoteen 1939. Del Toron mukaan Devil’s Backbone ja hänen 1940-luvun Espanjaan sijoittuva Pan’s Labyrinth ovat eräänlaiset elokuvasisarukset, toinen toisensa kääntöpuolia tai peilikuvia. == Juoni == Carlos on kymmenvuotias poika, joka ei tiedä isänsä kuolleen vastikään rintamalla. Hänen huoltajansa jättää hänet selittämättä syrjäiseen orpokotiin ja ajaa tiehensä. Talon sisäpihalla seisoo pahaenteisenä valtava räjähtämätön pommi. Tutustuttuaan muihin poikiin Carlos saa kuulla juttuja ”Siitä, joka huokailee”. Orpokodissa oli Santi-niminen poika, joka katosi yllättäen samana päivänä kun pommi putosi pihaan. Muut pojat uskovat Santin kummittelevan talossa. == Näyttelijät == == Lähteet == Luokka:Vuoden 2001 espanjalaiset elokuvat Luokka:Espanjalaiset kauhuelokuvat Luokka:Guillermo del Toron ohjaamat elokuvat
Peter Mayhew

Peter William Mayhew (19. toukokuuta 1944 Great Yarmouth, Englanti – 30. huhtikuuta 2019 Texas, Yhdysvallat) oli englantilainen näyttelijä, joka esitti Chewbaccaa Tähtien sota -elokuvissa. Mayhew oli 221 senttimetriä pitkä. Hän työskenteli apulaisena King's College Hospitalissa Lontoossa, kunnes näyttelijänura alkoi vuonna 1977 roolilla elokuvassa Sinbad ja tiikerinsilmä. Roolinsa Tähtien sota -elokuvissa Mayhew sai George Lucasin etsittyä pitkäkasvuista henkilöä Chewbaccaksi. The Last Jedi -elokuvassa hän toimi konsulttina Chewbaccan uudelle näyttelijälle, Joonas Suotamolle. Mayhew asui Texasissa, ja hänelle myönnettiin Yhdysvaltain kansalaisuus lokakuussa 2005. Mayhew kuoli sydänkohtaukseen 74-vuotiaana kotonaan Texasissa 30. huhtikuuta 2019. == Lähteet == == Aiheesta muualla == Luokka:Englantilaiset näyttelijät Luokka:Vuonna 1944 syntyneet Luokka:Vuonna 2019 kuolleet Luokka:Seulonnan keskeiset artikkelit
Daily Express

Daily Express on brittiläinen konservatiivinen tabloid-kokoinen sanomalehti. Maaliskuussa 2014 sen levikki oli 488 246\. Lehti edustaa poliittista oikeistoa. Lehti on perustettu vuonna 1900. Vuonna 2000 lehti myytiin Richard Desmondin Northern & Shellille, joka julkaisee julkkisten elämään keskittyvää OK-viikkolehteä. Kauppa herätti närää konservatiivisen lukijakunnan keskuudessa, koska Desmondin lehtikonserniin kuuluu myös pornolehtiä. Vuonna 2018 puolestaan Trinity Mirror, joka julkaisee muun muassa Daily Mirroria, ilmoitti ostavansa Daily Expressin ja muut Northern & Shellin julkaisut 126,7 miljoonalla punnalla. Daily Express on ollut vuosia Daily Mailin kovin kilpailija. Tyypillisiä Daily Expressin etusivun uutisten aiheita ovat asuntojen hinnat, ruokaskandaalit, lääketieteelliset ihmeet ja sää. Lehden omistautuminen Walesin prinsessa Dianan elämän seuraamiselle on vertaansa vailla. Vuonna 2006, yhdeksän vuotta kuolemansa jälkeen, Diana oli etusivulla 46 kertaa. BBC Media Monitor Lehden päätoimittaja on Gary Jones vuodesta 2018. == Lähteet == ==Aiheesta muualla== * http://www.express.co.uk/ Luokka:Brittiläiset sanomalehdet
Sirkusartisti

Sirkusartisti on ammatillisessa oppilaitoksessa suoritettava sirkusalan perustutkinnon tutkintonimike. Opinnot suoritetaan sirkusalan koulutusohjelmassa. Koulutuksen laajuus on 180 opintopistettä. Opinnot kestävät 3 vuotta. Koulutusta on järjestänyt esimerkiksi Koulutuskeskus Salpaus Lahdessa. Koulutus antaa valmiudet sirkusalan osaamista edellyttäviin tehtäviin muun muassa sirkus-, teatteri- ja musiikkialalla. Mahdollisia työpaikkoja ovat sirkus, teatteri ja erilaiset esiintyjäryhmät. == Lähteet == == Aiheesta muualla == * OPH: Sirkusalan uudistettu perustutkinto 1.8.2021-, luonnos (opintopolku.fi) * Sirkusalan perustutkinto. 321902 (aavo.fi) Luokka:Toisen asteen tutkinnot Luokka:Kulttuurialan tutkinnot Luokka:Sirkus
Aleksandr Rodimtsev

Aleksandr Iljitš Rodimtsev () (8. maaliskuuta 1905 – 13. huhtikuuta 1977) oli neuvostoliittolainen kenraalieversti toisessa maailmansodassa ja kaksinkertainen Neuvostoliiton sankari (vuosina 1937 ja 1945). == Elämä == Rodimtsev syntyi vuonna 1905 köyhään maanviljelijäperheeseen Šarlykin kylässä. Hän liittyi puna-armeijaan 1927 ja 1932 hän valmistui sotilasakatemiasta majurin arvoisena. Sotaan hän osallistui ensimmäisen kerran Espanjan sisällissodassa tasavaltalaisten puolella Neuvostoliiton interventiojoukoissa vuosina 1936-1937, jolloin hänet julistettiin ensimmäisen kerran Neuvostoliiton sankariksi. Vuonna 1940 hän valmistui Frunzen sotilasakatemiasta. II maailmansodassa Rodimtsev taisteli Stalingradin taistelussa, jossa hän komensi 13. kaartin kivääridivisioonaa. Vuodesta 1943 Rodimtsev komensi 32. kaartin jalkaväkiryhmää, joka otti osaa Tšekkoslovakian pääkaupungin Prahan valtaukseen. Toisen kerran hän sai Neuvostoliiton sankarin arvonimen 2. kesäkuuta 1945, kun hänen joukkonsa saavuttivat Oderjoen Puolassa, "sankarillisuudesta ja rohkeudesta". Rodimtsev oli hyvin suosittu joukkojensa keskuudessa ja tunnettiin rohkeudestaan. Sodan jälkeen Rodimtsev suoritti erilaisia korkeita sotilastutkintoja nousten lopulta Puna-armeijan yleisesikuntaan. Pian sodan jälkeen hänet siirrettiin komentamaan Itä-Siperian sotilaspiiriä, jonka jälkeen hänet siirrettiin sotilasattaseaksi Albaniaan, ennen kuin hänet lopulta komennettiin komentamaan Pohjoista sotilaspiiriä. Vuonna 1966 hän nousi kansanedustajaksi Neuvostoliiton korkeimpaan neuvostoon. Rodimtsev kuoli Moskovassa huhtikuussa 1977. Rodimtsevin mukaan on nimetty katu Volgogradissa, Orenburgissa ja Tšernigovissa. Rodimtsev kirjoitti useita kirjoja, jotka olivat yleensä joko omaelämäkerrallisia tai sodankäynnin teoriaa käsitteleviä. Luokka:Neuvostoliittolaiset kenraalit Luokka:Neuvostoliiton sankarit Luokka:Espanjan sisällissodan sotilaat Luokka:Vuonna 1905 syntyneet Luokka:Vuonna 1977 kuolleet
Anouk (laulaja)

Anouk Teeuwe (s. 8. huhtikuuta 1975 Haag) on alankomaalainen poprock-laulaja. Kansainvälisesti hänet tunnetaan vuoden 1997 hittikappaleestaan ”Nobody’s Wife”. Anouk on julkaissut yhdeksän studioalbumia: Together Alone (1997), Urban Solitude (1999), Graduated Fool (2003), Hotel New York (2004), Who’s Your Momma? (2007), For Bitter Or Worse (2009), To Get Her Together (2011), Sad Singalong Songs (2013) ja Paradise And Back Again (2014). Levyistä kaikki paitsi Graduated Fool ovat nousseet Alankomaiden listaykkösiksi. Anoukin levy- yhtiö on EMI. Hän oli naimisissa muusikko Remon Stotijnin kanssa, jonka kanssa hänellä on kolme lasta. Myös Anoukin äiti on laulaja. Anouk edusti Alankomaita vuoden 2013 Eurovision laulukilpailussa, jotka järjestettiin Ruotsin Malmössä. Kappaleella "Birds" hän sijoittui kilpailussa yhdeksänneksi. thumb|Anouk esiintymässä vuonna 2008. == Diskografia == === Studioalbumit === * * * * * * * * * * * * === Livealbumit === * * * * * === Muut julkaisut === * * ==Lähteet== == Aiheesta muualla == Luokka:Alankomaalaiset rocklaulajat Luokka:Alankomaalaiset poplaulajat Luokka:Alankomaiden euroviisuedustajat Luokka:Vuoden 2013 euroviisuedustajat Luokka:Vuonna 1975 syntyneet Luokka:Elävät henkilöt
Pop-punk

Pop-punk on musiikkityyli, jossa yhdistyvät elementit punk rockista ja popmusiikista. Pop-punkin kulta-aikaa oli 1990-luvun puoliväli, mutta 2000-luvun alussa se on lähtenyt uuteen nousuun yhtyeiden kuten Sugarcult, New Found Glory, Motion City Soundtrack, Good Charlotte, Fall Out Boy, Simple Plan ja Panic! at the Disco ansiosta. Pop-punkin kotiseutuna voidaan pitää Kaliforniaa, josta monet suositut pop-punk -yhtyeet ovat kotoisin. Pop-punk -bändien esikuvia ovat mm. Green Day ja The Offspring, joiden läpimurto tapahtui vuonna 1994. Musiikilliselta tyyliltään pop-punk on huomattavasti alkuperäistä punkkia kevyempää ja hienovaraisempaa, eikä musiikissa kuulla niin usein esimerkiksi kiroilua tai yhteiskunnallisesti kantaanottavia sanoituksia. ==Yhtyeitä & artisteja== * A Day To Remember * AFI * Alien Ant Farm * All Time Low * Avril Lavigne * Blink-182 * Boys Like Girls * Fall Out Boy * Good Charlotte * Gob * Hawk Nelson * Jimmy Eat World * Juustopäät * Neck Deep * New Found Glory * MadCraft * Man Overboard * Motion City Soundtrack * My Chemical Romance * Real Friends * Simple Plan * 5 Seconds of Summer * Sløtface * The Story So Far * Panic! at the Disco * Tigers Jaw * Tonight Alive * The Offspring * The Academy Is… * Paramore * Senses Fail * Sugarcult * The Vandals * Phantom Planet * Sum41 * Linn Nygård * We the Kings * We Are the In Crowd * Yellowcard * Zebrahead *
The Nation

The Nation on yhdysvaltalainen politiikkaa ja kulttuuria käsittelevä viikkolehti, jota pidetään Yhdysvaltojen "poliittisen vasemmiston lippulaivana".Huffington Post Se on vuoden 2007 tiedon mukaan maan luetuin mielipidelehti. Lehti perustettiin 6. heinäkuuta 1865 orjuuden vastustajien lehdeksi. Lehteä julkaisee The Nation Company New Yorkissa.About us and contact, The Nation Se on Yhdysvaltain vanhin yhtäjaksoisesti julkaistu viikkolehti. Lehti ilmoittaa tukevansa kansalais- ja ihmisoikeuksia, taloudellista tasa-arvoa ja rauhaa. Se pyrkii haastamaan status quota sekä rohkaisemaan toisinajattelua. ==Lähteet== ==Aiheesta muualla== *The Nation -verkkosivusto *The Nation -digitaalinen arkisto Luokka:Yhdysvaltalaiset aikakauslehdet Luokka:Yhteiskunnalliset lehdet
Purgatory of the Second Sun

__NOTOC__ Purgatory of the Second Sun on Pain Confessorin kolmas studioalbumi, joka julkaistiin 14. maaliskuuta 2007. Levyn kansiteema käsittelee maailmanloppua, jossa kaksi aurinkoa syntyvät vierekkäin. Albumi debytoi Suomen virallisen listan sijalla 15. == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Pain Confessorin albumit Luokka:Vuoden 2007 albumit
Kaikkien kansojen kirkko

Kaikkien kansojen kirkko eli Kuolemantuskan basilika on vuosina 1919–1924 rakennettu kirkko Getsemanen puutarhassa Jerusalemissa. Sen sisällä on kivi, jonka äärellä Jeesuksen sanotaan rukoilleen elämänsä viimeisenä iltana.Church of All Nations Seetheholyland.net File:Jerusalem Church of all nations BW 4.JPG|Kirkon vasen laiva File:Jerusalem Church of all nations BW 2.JPG|Keskilaiva File:Jerusalem Church of all nations BW 3.JPG|Oikea laiva ==Lähteet== ==Aiheesta muualla== Luokka:Jerusalemin kirkot Luokka:Kivikirkot
Festung Hohensalzburg

Festung Hohensalzburg (suora suomennos Korkea Salzburgin linnoitus) on linna itävaltalaisessa Salzburgin kaupungissa. Linna sijaitsee Festungbergin kukkulalla. Se on 250 metriä leveä ja 150 metriä korkea ja siten yksi Euroopan suurimmista keskiaikaisista linnoista. Luokka:Itävallan linnat Luokka:Salzburg
Zirndorf

Zirndorf on kaupunki Saksassa Baijerin osavaltiossa. Se kuuluu Fürthin piirikuntaan ja sijaitsee aivan Nürnbergin länsipuolella. Zirndorfin pinta-ala on 28,8 neliökilometriä ja siellä on arviolta 25 596 asukasta (vuonna 2018). Zirndorfissa sijaitsee Playmobil-leluja valmistavan Brandstätter Groupin pääkonttori. Kaupungissa on myös Playmobil Funpark -huvipuisto. == Lähteet == == Aiheesta muualla == * Kaupungin viralliset internetsivut Luokka:Baijerin kunnat Luokka:Saksan kaupungit Luokka:Mittelfranken
Kakutus

Kakutus eli kakunheitto tarkoittaa yleensä täytekakun heittämistä tai litistämistä ihmisen kasvoille. Kakutus oli alun perin tyypillinen slapstick- komiikan ilmiö. Mack Sennett popularisoi sen 1910-luvulla Keystone Kops -mykkäelokuvissaan. Kakutusta esiintyi myöhemmin muiden muassa Ohukaisen ja Paksukaisen, Marxin veljesten, Three Stoogesin, Väiski Vemmelsäären, Charlie Chaplinin, Monty Pythonin ja Soupy Salesin elokuvissa. Kakun heittämistä käytetään myös mielenosoitusmenetelmänä. == Katso myös == * Noël Godin == Aiheesta muualla == * Ylen Elävä arkisto: Kakutuksella kerätään huomiota Luokka:Huumorin muodot Luokka:Mielenosoitukset ja levottomuudet
Isabella (minisarja)

Isabella on suomalainen kolmiosainen minidraamasarja, joka ensiesitettiin FST:llä vuoden 2007 alussa. Ruotsinkielisen sarjan on ohjannut Anders Engström ja käsikirjoittanut Michael Mueller. Sen päärooleissa näyttelevät Irina Björklund, Peter Franzén, Svante Martin, Linda Zilliacus ja Stina Ekblad. Sarjaa kuvattiin Vaasassa, keskeisenä tapahtumapaikkana Palosaaren kirkko, ja sen tuotti Ab Svengcom Production Ltd. == Palkintoehdokkuudet == * Venla 2007: ** Paras miesnäyttelijä (Svante Martin) ** Paras naisnäyttelijä (Irina Björklund) ** Paras draamasarja ==Vastaanotto== Uusintaesityksen alla helmikuussa 2019 Seura-lehden Pertti Avola kirjoitti, ettei aika ei ole päällisin puolin syönyt 13 vuoden takaista sarjaa, mutta piti sen kerrontaa varsin jähmeänä. Sekä jännitystarinan että saippuasarjan piirteitä saavan minisarjan teemaksi muodostuu hänen mukaansa idealistisen nuoren naispapin joutuminen vastakkain realiteettien kanssa. ==Lähteet== Luokka:2000-vuosikymmenen suomalaiset draamasarjat
Mehmed IV

Mehmed IV (osmaniturkiksi محمد رابع, Meḥmed-i rābi‘, 2. tammikuuta 1642 – 6. tammikuuta 1693) oli Osmanien valtakunnan sulttaani vuodesta 1648 vuoteen 1687. Mehmed nousi valtaistuimelle kuusivuotiaana, jolloin valta ei käytännössä ollut hänen käsissään.Stoneman, s. 153 Hänen valtakautensa kolmea ensimmäistä vuotta janitsaarien johtajat manipuloivat hovin virkamiehiä ja hallitsivat näin valtakunnan tapahtumia. Mehmed IV luovutti suurimman osan sulttaanin toimeenpanovallasta suurvisiirilleen pašša Köprülü Mehmedille. ==Triviaa== Ilja Repinin kuuluisa maalaus Zaporogit kirjoittavat pilkkakirjettä Turkin sulttaanille viittaa tarinan mukaan vuonna 1676 sattuneeseen historialliseen tapahtumaan, jossa zaporogit lähettivät Mehmed IV:lle vastauskirjeen tämän vaadittua heitä antautumaan osmanien alaisuuteen, vaikka kasakat olivat voittaneet turkkilaiset taistelussa. Victor A Friedman: The Zaporozhian Letter to the Turkish Sultan Slavica Hierosolymitana, 1978. == Lähteet == * ===Viitteet=== == Aiheesta muualla == Luokka:Osmanien hallitsijat Luokka:Vuonna 1642 syntyneet Luokka:Vuonna 1693 kuolleet
Sykliineistä riippuvaiset kinaasit

thumb|right|Sykliinistä riippuvaisen kinaasin (punainen) ja sykliinin (vihreä) muodostama kompleksi. Keltainen pallo on fosforyyliryhmä. Sykliineistä riippuvaiset kinaasit eli Cdk:t ovat entsyymejä, jotka säätelevät solusykliä. Nimen mukaisesti niiden toiminta riippuu sykliini-nimisistä proteiineista, jotka sitoutuvat Cdk:hon. == Sykliinit ja Cdk:t solusyklin eri vaiheissa == Sykliini-Cdk-kompleksit ohjaavat solua siirtymään solusyklin vaiheesta toiseen. Kompleksin on oltava oikeasta kohtaa fosforyloitunut toimiakseen. Kun solusyklin vaihe on ohitettu, sykliini tuhotaan, jolloin Cdk menettää aktiivisuutensa. Vaihe Sykliini Cdk G1 D, E CDK4, CDK2 S A CDK2 M B CDK1 ==Tyypit== Cdk-tyypit vaihtelevat eliöryhmittäin. Ihmisellä on useampia erilaisia Cdk:ta, hiivalla sen sijaan niitä on vain yhdenlaisia (Cdk1). Lista CDK:sta sekä niitä säätelevistä proteiineista, sykliineistä tai vastaavista. *CDK1; sykliini A, sykliini B *CDK2; sykliini A, cyclin E *CDK3 *CDK4; sykliini D1, D2, D3 *CDK5; p35 *CDK6; sykliini D1, D2, D3 *CDK7; sykliini H *CDK8; sykliini C *CDK9; sykliini T1, T2a, T2b, sykliini K *CDK10 *CDK11; sykliini L ==Lähteet== * Luokka:Solubiologia Luokka:Transferaasit
Matthew Lillard

Matthew Lillard (s. 24. tammikuuta 1970) on yhdysvaltalainen näyttelijä. Hän on näytellyt muun muassa elokuvissa Scooby-Doo (2002) ja Scooby-Doo 2: Monsterit vapaalla (2004). Lillard on syntynyt Lansingissa, Michiganin osavaltiossa, mutta kasvoi Tustinissa, Kaliforniassa. Kaliforniassa hän opiskeli American Academy of Dramatic Arts -nimisessä koulussa näyttelijätoverinsa Paul Ruddin kanssa. Myöhemmin hän opiskeli teatterikoulu Circle in the Squaressa New Yorkissa. Lillard avioitui näyttelijä Heather Helmsin kanssa vuonna 2000 ja heillä on kolme lasta. == Valikoitu filmografia == *Ghoulies (1993) *Mad Love (1995) *Hakkerit (1995) *Scream (1996) *Scooby- Doo (2002) *Looney Tunes: Taas kehissä (2003) *Täydellinen tulos (2004) *Scooby-Doo 2: Monsterit vapaalla (2004) *Mitä rakkaus on (elokuva) (2007) *Extreme Movie (2008) *Scooby-Doo! Mystery Incorporated (2010–nykyhetki) (ääni) *The Descendants (2011) *The Pool Boys (2011) *Five Nights At Freddy's (2023) == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1970 syntyneet Luokka:Elävät henkilöt
Jay Jay French

John French (syntymänimeltään John Fred Segall, taiteilijanimeltään Jay Jay French) s. 20. heinäkuuta 1952https://www.discogs.com/artist/252760-Jay-Jay- French New York City) on yhdysvaltalainen muusikko, joka on parhaiten tunnettu hard rock -yhtye Twisted Sisterin pitkäaikaisena rytmikitaristina. Vuonna 2006 French vieraili Lordin The Arockalypse -albumilla, jolla soitti kitaraa kappaleessa "The Chainsaw Buffet". French on myöhemmin vieraillut myös yhtyeen keikoilla. French käyttää Epiphonen kitaroita. thumb|left|250px|French esiintymässä. == Lähteet == == Aiheesta muualla == * Frenchin virallinen kotisivu Luokka:Yhdysvaltalaiset metallimusiikin kitaristit Luokka:Vuonna 1952 syntyneet Luokka:Elävät henkilöt
Bredäng

thumb|300px|Bredängsparken. Bredäng on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Skärholmenin kaupunginosa-alueeseen. Sitä rajaavat Mälarhöjdenin ja Sätran kaupunginosat, sekä Huddingen ja Ekerön kunnat. Kaupunginosa muodostettiin vuonna 1962, ja se on maa-alaltaan 2,09 neliökilometrin suuruinen. Vuonna 2004 siellä asui keskimäärin 9 103 ihmistä. Kaupunginosalla on Mälaren-järven rantalinjaa noin 1,5 kilometrin verran. Vuosina 1926-1956 Bredäng tunnettiin nimellä Jakobsberg. Siellä sijaitsee Bredängin metroasema. Luokka:Tukholman kaupunginosat
John French (täsmennyssivu)

John French voi tarkoittaa muun muassa seuraavia henkilöitä: *John French (1852–1925), brittiläinen sotamarsalkka *John French (s. 1952), taiteilijanimiltään Jay Jay French tai J.J. French, yhdysvaltalainen hard rock -yhtye Twisted Sisterin pitkäaikainen rytmikitaristi. *John French (s. 1948), taiteilijanimeltään Drumbo, yhdysvaltalainen rumpali ja muusikko
Bällsta

Bällsta on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu Bromman kaupunginosa- alueeseen. Sitä rajaavat Sundbyn, Bromstenin, Mariehällin, Riksbyn, Bromma Kyrkan ja Enebyn kaupunginosat. Kaupunginosa on maa-alaltaan 1,33 neliökilometrin suuruinen, ja vuonna 2005 siellä asui keskimäärin 777 ihmistä. Bällsta tunnetaan muun muassa siellä sijaitsevasta Solvallan raviradasta. Luokka:Bromma Luokka:Tukholman kaupunginosat
Harold Alexander

Harold Rupert Leofric George Alexander () oli brittiläinen sotamarsalkka sekä Tunisin ja Errigalin varakreivi (1946) ja jaarli (1952). Häntä pidetään yhtenä Britannian taitavimmista sotapäälliköistä toisen maailmansodan aikana. Oltuaan Ranskassa Britannian siirtoarmeijan komentajana ja johdettuaan Dunkerquen evakuoimista toukokuussa 1940 Alexander siirrettiin Britteinsaarten Southern Commandin komentajaksi. Vuonna 1942 hänet komennettiin ylipäälliköksi Burmaan. Saman vuoden elokuussa Alexanderista tuli Lähi-idän joukkojen ylipäällikkö. Hänen alaisuudessaan ollut brittiläinen 8. armeija voitti Montgomeryn johdolla saksalaisen Rommelin johtaman armeijan Pohjois-Afrikassa loka–marraskuussa 1942 käydyssä El Alameinin toisessa taistelussa. Myöhemmin hän johti operaatiota Sisiliassa sekä valtasi ankarien taisteluiden jälkeen Italian niemimaan syyskuun 1943 ja syksyn 1944 välisenä aikana. Marraskuussa 1944 Alexanderista tuli koko Välimeren alueen ylipäällikkö, ja hänet nimitettiin sotamarsalkaksi. Vuosina 1946–1952 Alexander oli Kanadan kenraalikuvernöörinä ja vuosina 1952–1954 puolustusministerinä. ==Lähteet== == Aiheesta muualla == Luokka:Brittiläiset marsalkat Luokka:Kanadan kenraalikuvernöörit Luokka:Vuonna 1891 syntyneet Luokka:Vuonna 1969 kuolleet Luokka:Yhdistyneen kuningaskunnan puolustusministerit
Plastic Surgery Disasters

Plastic Surgery Disasters on yhdysvaltalaisen hardcore punk -yhtye Dead Kennedysin vuonna 1982 ilmestynyt toinen studioalbumi. Albumi on myöhemmin julkaistu samalla CD-levyllä yhtyeen aikaisemman In God We Trust Inc. -EP:n kanssa. Levy laajentaa Dead Kennedysin musikaalista spektriä kauemmas perinteisestä hardcore punkista. Siinä on kuultavissa vaikutteita muun muassa surf-rockista ja 1970-luvun progesta sekä paljon spagettiwesternmäisiä kitaraosuuksia. Yhtye jatkoi tätä musiikillista muuntautumista vuoden 1985 levyllä Frankenchrist. Vuoden 2001 uudelleenjulkaisussa levyn aloituskappale ”Government Flu” on jaettu kahteen osaan muodostaen levylle intron ”Advice from Christmas Past”. ==Kappalelista== # ”Government Flu” – 2:59 # ”Terminal Preppie” – 1:30 # ”Trust Your Mechanic” – 2:55 # ”Well Paid Scientist” – 2:21 # ”Buzzbomb” – 2:21 # ”Forest Fire” – 2:22 # ”Halloween” – 3:35 # ”Winnebago Warrior” – 2:09 # ”Riot” – 5:57 # ”Bleed for Me” – 3:24 # ”I Am the Owl” – 4:51 # ”Dead End” – 3:56 # ”Moon Over Marin” – 4:29 ==Muusikot== * Jello Biafra – laulu * East Bay Ray – kitara * Klaus Flouride – basso * D. H. Peligro – rummut ==Aiheesta muualla== * Deadkennedys.comin tietopaketti albumista * Hardcore Punkille omistautuneen KFTH-sivuston tiedot levystä Luokka:Vuoden 1982 albumit Luokka:Dead Kennedysin albumit
Julia Taylor

Julia Taylor (s. 3. marraskuuta 1978, Budapest) on unkarilainen entinen pornonäyttelijä. Hän aloitti uransa vuonna 1998. Hän esiintyi uransa aikana hieman yli sadassa elokuvassa. Ennen pornouraansa Taylor työskenteli tarjoilijana. ==Lähteet== == Aiheesta muualla == * Luokka:Unkarilaiset pornonäyttelijät Luokka:Vuonna 1978 syntyneet Luokka:Elävät henkilöt
Zahra Abdulla

Zahra Ali Abdulla (s. 27. marraskuuta 1965 Mogadishu) on suomalainen, somalialaissyntyinen entinen Helsingin kaupunginvaltuutettu. Koulutukseltaan Abdulla on lähihoitaja ja kätilö. Hän edusti vihreitä Helsingin kaupunginvaltuustossa vuodesta 1997. Maaliskuussa 2015 Abdulla ja Sirkku Ingervo erosivat vihreiden valtuustoryhmästä perustaakseen uuden Punavihreät- nimisen valtuustoryhmän. Abdulla oli Vasemmistoliiton ehdokkaana vuoden 2017 kuntavaaleissa mutta ei tullut valituksi. == Lapsuus, nuoruus ja opiskelu == Somalian lisäksi Abdulla asui ennen kouluikää tätinsä kanssa joitakin vuosia Egyptissä. Yläasteikäisenä hän asui tätinsä kanssa puoli vuotta Nairobissa Keniassa. Abdulla pääsi Unescon stipendin avulla opiskelemaan lääketiedettä Dušanbeehen, joka tuolloin kuului Neuvostoliittoon. Opinnot keskeytyivät Neuvostoliiton hajotessa, ja Abdulla päätti muuttaa maasta. Somalian sisällissodan vuoksi hän ei kuitenkaan voinut palata kotimaahansa. == Pakolaiseksi == Alun perin Abdulla halusi lähteä Englantiin muttei saanut viisumia ja haki lopulta turvapaikkaa Suomesta parin muun somaliopiskelijan kanssa. Abdulla saapui Suomeen Neuvostoliitosta heinäkuun lopulla 1990. Abdulla asui aluksi Itä-Suomessa, kunnes muutti Helsinkiin vuonna 1993. Hän sai Suomen kansalaisuuden vuonna 1998. Suomen Pakolaisapu ry valitsi vuonna 2003 Abdullan vuoden pakolaisnaiseksi valintaperusteena se, että hän ei ole keskittynyt ajamaan pelkästään pakolaisten asioita vaan on laajemminkin toiminut yhteiskunnassa äitien ja naisten aseman hyväksi. == Politiikka == Somalian sodan alkupäivien aikana joulukuussa 2006 Abdulla antoi tietoa suomalaisille tiedotusvälineille sodan jaloissa olevasta Mogadishusta, jossa hän oli tapaamassa perhettään ja selvittämässä tyttöjen koulutushanketta. Abdulla pääsi palaamaan Somaliasta Suomeen Dubain kautta tammikuun alussa 2007. Abdulla oli vihreiden Helsingin vaalipiirin ehdokkaana eduskuntavaaleissa 2003 (2 792 ääntä), 2007 (4 198 ääntä) ja 2011 (3 562 ääntä). Abdulla asuu Helsingin Pukinmäessä, ja hänella on kaksi poikaa ja yksi tytär. == Kunnianosoituksia == * Helsinki-mitali (Helsinki, 2011) == Lähteet == == Aiheesta muualla == * * Luokka:Helsingin kaupunginvaltuutetut Luokka:Suomalaiset sairaanhoitajat Luokka:Suomen somalit Luokka:Vihreän liiton poliitikot Luokka:Vuonna 1965 syntyneet Luokka:Elävät henkilöt
The Alliance

The Alliance oli showpainijärjestö, joka oli WCW:n ja ECW:n yhteinen liitto WWE:tä vastaan. Liitto perustettiin heinäkuussa 2001 ja se hajosi marraskuussa 2001, Alliancen hävittyä WWF:lle Survivor Series-tapahtumassa. Ottelussa otteli WWF:n puolella The Rock, Chris Jericho, The Undertaker, Kane ja Big Show. Alliancea edustivat Steve Austin, Kurt Angle, Booker T, Rob Van Dam ja Shane McMahon. == Jäsenet == WCW * Brian Adams * Buff Bagwell * Booker T * Bryan Clark * Chavo Guerrero, Jr. * Hurricane Helms * Mark Jindrak * Chris Kanyon * Stacy Keibler * Billy Kidman * Hugh Morrus * Sean O'Haire * Shane McMahon (WCW:n omistaja) * Diamond Dallas Page * Chuck Palumbo * Nick Patrick (tuomari) * Charles Robinson (tuomari) * Billy Silverman (tuomari) * Shawn Stasiak * Torrie Wilson ECW * Mike Awesome * Justin Credible * Tommy Dreamer * Bubba Ray Dudley * Stephanie McMahon (ECW:n omistaja) * D-Von Dudley * Paul Heyman (ECW:n toimitusjohtaja) * Jazz * Raven * Rhyno * Lance Storm * Tazz * Rob Van Dam WWF:n puolelta loikanneita: * Kurt Angle * Stone Cold Steve Austin (johtaja) * Christian * Debra * Brian Hebner (tuomari) * Ivory * Mighty Molly * William Regal * Steven Richards * Terri Runnels * Test Luokka:Showpaini
Kommunisti (suomalainen lehti)

Kommunisti oli Suomen kommunistisen puolueen (SKP) poliittis-teoreettinen äänenkannattaja, joka ilmestyi vuosina 1944–1990. Kommunisti ilmestyi kerran kuukaudessa ja sen painos oli noin 3 000–5 000. Puolet aikakauslehden tilasta vei, vuodesta 1962 lähtien, kansainvälisen Rauhan ja sosialismin ongelmia (RSO) -lehden suomennettu aineisto. RSO oli Neuvostoliitto-johtoisen kansainvälisen kommunistisen liikkeen äänenkannattaja. Ensimmäinen Kommunisti ilmestyi 16. marraskuuta 1944 ja sitä painettiin 10 000 kappaletta. Kyseessä oli samalla SKP:n ensimmäinen julkinen lehti Suomessa. Ensimmäisen vuoden ajan Kommunisti ilmestyi kerran viikossa, mutta se ilmestymiskertoja vähennettiin kahteen kuukaudessa, kun SKP alkoi julkaista päivälehteä Työkansan Sanomat. SKP julkaisi vuosina 1945–1949 myös erillistä ruotsinkielistä aikakauslehteä Kommunisten.Timo Ravela: "Kommunistin" vuosikymmenet (Kommunisti 3/1984), s. 13–16. SKP päätti loppuvuodesta 1983 lakkauttaa Kommunistin, jonka tehtävät siirrettiin uudelle Yhteistyö-viikkolehdelle. SKP:n 20. edustajakokous toukokuussa 1984 päätti kuitenkin lopettaa Yhteistyön ja aloittaa Kommunistin ilmestymisen uudelleen. Vuonna 1990 lehteä ilmestyi vain kolme numeroa. ==Päätoimittajat== *Aimo Aaltonen 1944 *Matti Janhunen 1945–1963 *Inkeri Lehtinen 1963–1976 *Erkki Rautee 1976–1983 *Oiva Björkbacka 1984–1985 *Heikki Lehtinen 1986–? == Lähteet == Luokka:Suomalaiset yhteiskunnalliset lehdet Luokka:Suomen Kommunistisen Puolueen lehdet Luokka:Ilmestymästä lakanneet suomalaiset aikakauslehdet
Transjordania

Transjordanian emiraatti (, ) oli brittiläiseen imperiumiin kuulunut protektoraatti, joka perustettiin vuonna 1921. Yhdessä Palestiinan kanssa alueet muodostivat Palestiinan mandaatin, jonka hallinnan Kansainliitto oli antanut Britannialle saatuaan alueen ensimmäisessä maailmansodassa romahtaneelta Osmanien valtakunnalta. Britannia oli sodan aikana miehittänyt alueet arabien avustuksella. Osana Palestiinan mandaattia myös Transjordania kuului Balfourin julistuksessa mainittuun "juutalaisten kotimaahan". Vuonna 1928 siitä kuitenkin tehtiin perustuslaillinen monarkia, jolla oli arabihallitsija.Lapidus 2022, s. 587 Tasapainoillessaan juutalaisten ja arabien suosiosta Britannia esti juutalaisten muuton Transjordaniaan, ja julisti nyt Palestiinan juutalaisten ”kansalliseksi kodiksi”.Juusola 2014, s. 45–46. Maa itsenäistyi brittien hallinnasta vuonna 1946, jolloin siitä tuli Jordanian valtio. Vuosina 1948–1950 arabien ja Israelin välisen sodan tuloksena se miehitti Palestiinan alueeseen merkityn Länsirannan ja organisoitui Jordanian kuningaskunnaksi. Valtauksen johdosta Transjordanian väkiluku kolminkertaistui, kun se sai 900 000 uutta asukasta.Alon 2009, s.152 == Lähteet == * * * === Viitteet === == Aiheesta muualla == Luokka:Aasian entiset monarkiat Luokka:Britannian entiset protektoraatit Luokka:Britannian entiset siirtomaat ja protektoraatit Aasiassa Luokka:Jordanian historia Luokka:Kansainliiton mandaattialueet Luokka:Lähi-idän entiset valtiot
Jimmy Reed

Mathis James "Jimmy" Reed (6. syyskuuta 1925 – 29. elokuuta 1976) oli yhdysvaltalainen blues-laulaja. Reed syntyi Mississippissä, ja hänelle opetti huuliharpun- ja kitaransoittoa Eddie Taylor. Hän siirtyi vuonna 1943 Chicagoon ja palveli toisen maailmansodan aikana Yhdysvaltain laivastossa. Hän palasi tilapäisesti Mississippiin, meni naimisiin Mary "Mama" Reedin kanssa ja muutti sitten Garyyn Indianaan. Reedistä tuli menestyksekäs artisti. Hän kuitenkin kärsi alkoholismista ja sai myös epileptisiä kohtauksia, joita lääkärit aluksi epäilivät delirium tremensiksi. Reed oli niin huonossa kunnossa 1950-luvun lopulla, että studiossa häntä neuvottiin levytyksen aikana milloin aloittaa laulaminen, missä kohtaa kappaletta soittaa huuliharppua ja missä kohtaa kitaraa. Reed ei myöskään muistanut edes itse kirjoittamiensa kappaleiden sanoja, vaan hänen vaimonsa istui joskus levytyksissä kuiskaamassa sanat Reedille. Vaimon äänen voi kuulla taustalta kappaleissa "Big Boss Man" ja "Bright Lights, Big City", joissa hän laulaa mukana pitääkseen Jimmyn tahdissa. Terveysongelmat eivät kuitenkaan estäneet hittien tekoa, vaan edellä mainittujen lisäksi Reedin kuuluisia, R&B; listan kärkipäähän nousseita kappaleita ovat "Baby, What You Want Me to Do", "Honest I Do", "You Don't Have to Go", "Going to New York" ja "Ain't That Lovin' You Baby". Kustakin on hyvin monenlaiset esittäjät tehneet cover-versioita. Reed menehtyi vuonna 1976 50-vuotiaana Oaklandissa, Kaliforniassa. Reed pääsi Rock and Roll Hall of Fameen vuonna 1991. Jimmy Reed oli Rolling Stonesin huomattava musiikillinen vaikuttaja, ja yhtye levytti coverin Reedin kappaleesta "Honest I Do". == Lähteet == Luokka:Yhdysvaltalaiset bluesmuusikot Luokka:Yhdysvaltalaiset huuliharpistit Luokka:Yhdysvaltalaiset laulajat Luokka:Rock and Roll Hall of Fame Luokka:Vuonna 1925 syntyneet Luokka:Vuonna 1976 kuolleet
Pogoaminen

Pogoaminen on rock-konserteissa ihmisten harrastamaa hyppimistä paikoillaan. Se keksittiin tanssin muotona punkrockin myötä. Haloo, minä täällä! (Arkistoitu versio) Keski-Suomen museo Tanssi saa nimensä sen samankaltaisuudesta pogo-sauvan käyttöön, erityisesti tanssin yleisessä versiossa, jossa pidetään vartalo jäykkänä, kädet jäykkinä ja jalat lähellä toisiaan. Pogo-tanssi on moshauksen edeltäjä. == Lähteet == Luokka:Rock'n'swing-tanssit Luokka:Tanssimusiikki